

Αθήνα, 16 Ιανουαρίου 2025

**ΔΕΛΤΙΟ ΤΥΠΟΥ**

# Συμμετοχή της ΕΕΛ/ΛΑΚ στο **22ο Επενδυτικό & Χρηματιστηριακό Συνεδρίου** υπό τη διοργάνωση του ΣΕΔ

Το Σάββατο 11 Ιανουαρίου, διεξήχθη στο ξενοδοχείο ΗΛΕΚΤΡΑ ΠΑΛΛΑΣ, στη Θεσσαλονίκη η δεύτερη φάση του **22ου Επενδυτικού & Χρηματιστηριακού Συνεδρίου** υπό τη διοργάνωση του Συνδέσμου Επενδυτών & Διαδικτύου, Ένωση Μετόχων Χρηματιστηρίου Αθηνών (ΣΕΔ).

Κεντρικός θεματικός άξονας του φετινού συνεδρίου ήταν «Στρατηγική των Επενδύσεων & Δυναμική των Αγορών στην εποχή ΑΙ - **ESG & Κρυπτονομισμάτων» με αρκετές καινοτομίες, και θέματα της επικαιρότητας. Στη δεύτερη φάση του συνεδρίου, όπως άλλωστε και στην πρώτη που έγινε τον Δεκέμβριο στην Αθήνα, ο** [Οργανισμός Ανοιχτών Τεχνολογιών – ΕΕΛ/ΛΑΚ](https://eellak.ellak.gr/) συμμετείχε ενεργά.

Κατά τη διάρκεια του συνεδρίου, **ο πρόεδρος του Οργανισμού Ανοιχτών Τεχνολογιών και πρόεδρος του Τμήματος Πληροφορικής στο ΑΠΘ Ιωάννης Σταμέλος, και ο πρόεδρος του ΣΕΔ κ. Μπάμπης Εγγλέζος, έλαβαν μέρος σε έναν ζωντανό διάλογο με θέμα: «Ελεύθερο Λογισμικό & Τεχνητή Νοημοσύνη: Εφαρμογές και Δυνατότητες».**

Κατά τη διάρκεια της συνεδρίας ο κ. Μπάμπης Εγγλέζος, απηύθυνε στον κ. Ιωάννη Σταμέλο σειρά ερωτημάτων σχετικά με τις διαφορές ελεύθερου και ανοιχτού λογισμικού    
και τις δυνατότητες του ανοικτού κώδικα για υποστήριξη του δημόσιου    
τομέα.

Όσοι βρέθηκαν στην αίθουσα του ΗΛΕΚΤΡΑ ΠΑΛΛΑΣ το απόγευμα του Σαββάτου, είχαν την ευκαιρία να ακούσουν τους δύο συνομιλητές να προσεγγίζουν το ζήτημα της κατάστασης που έχει διαμορφωθεί σήμερα με τις  ραγδαίες εξελίξεις στον χώρο της τεχνητής νοημοσύνης αλλά και τους πιθανούς κινδύνους που συνεπάγεται η αλόγιστη χρήση της.

Τέλος, στο πλαίσιο του συνεδρίου, συζητήθηκε η σημασία της κυβερνοασφάλειας σήμερα αλλά και στο μέλλον. Στις απαντήσεις επισημάνθηκε από τον πρόεδρο της ΕΕΛΛΑΚ. κ. Ιωάννη Σταμέλο, η σημασία της ανοιχτότητας για το δημόσιο λογισμικό και για την εμπιστοσύνη που μπορεί να έχει κανείς σε εφαρμογές τεχνητής νοημοσύνης και στην ασφάλεια των συστημάτων λογισμικού.

\_\_\_\_\_

Ο Οργανισμός Ανοιχτών Τεχνολογιών - ΕΕΛΛΑΚ ιδρύθηκε το 2008, σήμερα αποτελείται από 37 Πανεπιστήμια, Ερευνητικά Κέντρα και κοινωφελείς φορείς. Ο Οργανισμός Ανοιχτών Τεχνολογιών - ΕΕΛΛΑΚ έχει ως κύριο στόχο να συμβάλλει στην ανοιχτότητα και ειδικότερα στην προώθηση και ανάπτυξη των Ανοιχτών Προτύπων, του Ελεύθερου Λογισμικού, του Ανοιχτού Περιεχομένου, των Ανοιχτών Δεδομένων και των Τεχνολογιών Ανοιχτής Αρχιτεκτονικής στο χώρο της εκπαίδευσης, του δημόσιου τομέα και των επιχειρήσεων στην Ελλάδα, ενώ παράλληλα φιλοδοξεί να αποτελέσει κέντρο γνώσης και πλατφόρμα διαλόγου για τις ανοιχτές τεχνολογίες. Ανάμεσα στους φορείς που συμμετέχουν στον Οργανισμό Ανοιχτών Τεχνολογιών - ΕΕΛΛΑΚ είναι τα πιο πολλά ελληνικά Πανεπιστήμια και Ερευνητικά Κέντρα, ενώ για την υλοποίηση των δράσεων της ο Οργανισμός Ανοιχτών Τεχνολογιών - ΕΕΛΛΑΚ βασίζεται στην συνεργασία και ενεργή συμμετοχή των μελών της και της ελληνικής κοινότητας χρηστών και δημιουργών Ελεύθερου Λογισμικού, Ανοιχτού Περιεχομένου και Τεχνολογιών Ανοιχτής Αρχιτεκτονικής. Ο Οργανισμός Ανοιχτών Τεχνολογιών - ΕΕΛΛΑΚ εκπροσωπεί τα Creative Commons ([wiki.creativecommons.org/Greece](http://wiki.creativecommons.org/Greece)), είναι ιδρυτικό μέλος του COMMUNIA ([www.communia-association.org](http://www.communia-association.org/)), είναι ο ελληνικό κόμβος για το Open Data Institute ([opendatainstitute.org](http://opendatainstitute.org/)), και είναι μέλος του Open Budget Initiative ([internationalbudget.org/what-we-do/major-ibp-initiatives/open-budget-initiative](http://internationalbudget.org/what-we-do/major-ibp-initiatives/open-budget-initiative)).

Επικοινωνία: Κλειώ Καζάνα 210 2209380, info@eellak.gr